ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670033305

ขอให้พิจารณาติดตั้งป้ายชี้แจงรายละเอียดของการก่อสร้างลานกีฬาแอโรบิคประชานุกูล  บริเวณ ลานกีฬาประชานุกูล แขวงวงศ์สว่าง เขตบางซื่อ กรุงเทพมหานคร
รายละเอียดของเรื่อง :
ขอให้พิจารณาติดตั้งป้ายชี้แจงรายละเอียดของการก่อสร้างลานกีฬาแอโรบิคประชานุกูล  บริเวณ ลานกีฬาประชานุกูล แขวงวงศ์สว่าง เขตบางซื่อ กรุงเทพมหานคร เนื่องจากผู้ร้องแจ้งว่าในปัจจุบัน (วันที่ 21 สิงหาคม 2567) กำลังมีโครงการก่อสร้างปรับปรุงลานกีฬาแอโรบิคประชานุกูล แขวงวงศ์สว่าง เขตบางซื่อ กรุงเทพมหานคร ซึ่งอยู่ในความรับผิดชอบของสำนักงานเขตบางซื่อ แต่ผู้ร้องพบเห็นว่า ในพื้นที่ฯ ไม่มีการติดตั้งป้ายโครงการก่อสร้าง ชี้แจงรายละเอียดให้แก่ประชาชนทราบ ซึ่งตามปกติแล้วการดำเนินงานก่อสร้างสถานที่ของราชการ ควรจะติดตั้งป้ายโครงการก่อสร้างทุกแห่ง และข้อมูลบนแผ่นป้ายควรมีรายละเอียดการดำเนินงานก่อสร้างครบถ้วน เช่น โครงการก่อสร้างอยู่ในความรับผิดชอบของบริษัทรับเหมาก่อสร้างใด วงเงินงบประมาณเท่าไหร่ วิศวกรคุมงานเป็นใคร มีเนื้องานใดบ้าง วัสดุอุปกรณ์ใช้เหล็กอะไร ไดมิเตอร์เท่าไหร่ ระยะเวลาการทำงานกี่วัน และเริ่มดำเนินการตั้งแต่วันที่เท่าไหร่จนถึงวันที่เท่าไหร่ ฯลฯ โดยเฉพาะข้อมูลเนื้องานก่อสร้าง เป็นส่วนสำคัญที่ควรแจ้งให้ประชาชนทราบ เพราะหากไม่มีรายละเอียดส่วนดังกล่าว ส่วนงานที่รับผิดชอบลักไก่ได้ เช่น กรุงเทพมหานครจะติดราวเหล็กกั้นระหว่างทางเท้า ในเนื้องานจะถูกระบุไว้ว่า เนื้อเหล็กกัลวาไนซ์ (เหล็กทำท่อประปา) แต่ผู้รับเหมากลับใช้เหล็กธรรมดาและทาสีเขียว ซึ่งราคาวัสดุต่างกันเยอะ หรือ ปกติราวดังกล่าวจะต้องมีไดมิเตอร์ 1 นิ้ว แต่ผู้รับเหมาจะซื้อไดมิเตอร์ที่มีขนาดเล็กกว่า ไม่ถึง 1 นิ้ว เพื่อลดต้นทุนในการก่อสร้าง และผลงานออกมาไม่ได้มาตรฐาน จากกรณีดังกล่าวผู้ร้องจึงประสงค์ให้สำนักงานเขตบางซื่อ หรือส่วนงานที่เกี่ยวข้องดำเนินการติดตั้งป้ายชี้แจงรายละเอียดของการก่อสร้างบริเวณพื้นที่ดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata